[{"text_idx": "#000000", "text": "Ideo krei sian propran retejon estis en mia kapo de printempo 2015. Temo de la retejo estis al mi klara: prezenti al homoj ne nur el Brno unikan regionon de Arbarista Panteono. Areo granda pli ol 10 mil da hektaroj kun granda kvanto de arbaraj vojoj estas io, kion ne havas multaj urboj en la mondon. Fakte, ec\u0302 arbaristoj mem diras, ke temas pri monda raraj\u0302o, kies signifo kaj filozofio estas pli granda ol C\u0302eh\u0302io."}, {"text_idx": "#000001", "text": "Metafore dirite, maron de arbaroj. Ne atendu spirhaltigajn belvidejojn, kie amase kolektig\u0302as turistoj el tuta mondo kun celo tuj havi rapide foton. Kompreneble, ekzistas lokoj, kie estas pli da turistoj, sed malgrau\u0306 proksimeco de urbo Brno ne atendu homamasojn. Kalkulu ankau\u0306 kun tio, ke kelkaj lokoj estas kovritaj per pos\u0302telefona signalo inkluzive 4G interreto, kelkaj lokoj estas male tute sen ebleco uzi interreton (ekzemple arbara vojo Melati\u0301n au\u0306 c\u0302irkau\u0306aj\u0302o de Schindler-fontujo estas du lokoj estas sen interreto)."}, {"text_idx": "#000002", "text": "Granda avantag\u0302o por vizito de areo estas perfekta atingebleco de la areo per Integrita trafiksistemo de la Sudmoravia regiono. El centro de urbo Brno vi estas en Blansko dum 30 minutoj, en Adamov dum 20 minutoj, en Kr\u030ctiny (kiuj estas konsiderataj kiel enirejo en Moravian Karston kaj do ankau\u0306 en Arbaristan Panteonon) dum 50 minutoj (dum semajnfinoj nove vi povas transporti biciklon per buslinio 201). En trajnon vi povas preskau\u0306 c\u0302iam preni vian biciklon, do vi povas g\u0302ui ankau\u0306 posttagmezan ekskurson post labori (au\u0306 la trajno povas servi bone por reveno el urbo Adamov, se vi jam ne volos biciklumi g\u0302is Brno). En Blansko haltas ankau\u0306 rapidtrajnoj de C\u0302eh\u0302aj fervojoj kun konektobusoj, do ec\u0302 vojag\u0302o el Prago au\u0306 Pardubice estas realigebla. El Vys\u030ckov, kien vi facile veturos per trajno el Ostrava au\u0306 Olomouc, estas ankau\u0306 facila vojo en tiun c\u0302i regionon. Mi povas imagi ec\u0302 unutagan ekskurson de Vieno / Bratislavo. Kelkaj lokoj kaj vojoj estas bone atingeblaj ankau\u0306 per urba amasa transporto de Brno, do se vi emas vekig\u0302i pli frue, vi povas g\u0302ui matenan promenon / biciklumadon kaj poste vojag\u0302i en laboron. Silenton en matena arbaro ekzemple je herbejeto C\u0302e flako (U luz\u030ce) apud arbara vojo Vojanka mi garantias. Interesa estas ankau\u0306 vojeto de Karel Mora\u0301vek inter Sobe\u030cs\u030cice kaj U\u0301te\u030cchov (urbopartoj de Brno). Por biciklantoj tiu c\u0302i vojeto estas absolute netau\u0306ga, sed piedirantoj g\u0302uos silenton kaj trankvilan arbaron. Vojag\u0302o per urba amasa transporto de urbocentro de Brno dau\u0306ras c\u0302irkau\u0306 40 minutoj. Vi profitos de preskau\u0306 senfina 7 kilometroj longa arbara vojeto."}, {"text_idx": "#000004", "text": "Kvankam tiuj c\u0302i pag\u0302oj priskribas unikan, ununuran regionon norde de Brno, ekzistas ankorau\u0306 unu loko kun sama nomo. Oriente de urbo Pi\u0301sek ne for de Bude\u030cjovice-antau\u0306urbo ankau\u0306 estas Arbarista Panteono. G\u0302i ne estas samgranda kiel Arbarista Panteono apud Brno, sed la ideo estas sama."}, {"text_idx": "#000005", "text": "Sur herbokampo ne for de belvidejo de arbaristoj el urbo Pi\u0301sek kun altano estas 7 grandaj granitaj s\u0302tonegoj kun skupltitaj jarnumeroj 1861, 1884, 1912, 1934, 1969, 1972 kaj 1996. Tiuj jaroj estas gravaj jaroj por arbaristoj el Pi\u0301sek, sed ankau\u0306 por c\u0302eh\u0302a silvikulturo. Persone mi neniam estis en tiu c\u0302i loko, sed eble mi iam vizitos urbon Pi\u0301sek kaj lokan Arbaristan Panteonon."}]